&Mike.McBride; &Mike.McBride.mail;
Marek
Laane

    bald@online.ee

Tõlge eesti keelde
2002-10-08
3.2
KDE
KControl
tegumiriba
seadistamine

## Tegumiriba

### Tegumiriba

Tegumiriba pakub hõlpsat võimalust rakenduste vahel liikuda. Tegumiriba võib asuda paneelil (vaikimisi) või ka mujal töölaual.

Selles moodulis saab määrata, kuidas toimib tegumiriba:

Ülemine võimalus Kõigi töölaudade akende näitamine lubab määrata, kas tegumiribal näidatakse kõiki avatud aknaid või mitte. Vaikimisi näitab tegumiriba ainult käesoleva töölaua avatud aknaid. Kui see võimalus on lubatud, näitab tegumiriba kõigi töölaudade kõiki avatud aknaid.

Akende nimekirja nupu näitamine võimaldab määrata, kas tegumiribal näidatakse väikest nupukest, millele klõpsates avaneb hüpikmenüü, mis pakub võimaluse lülituda teiste töölaudade rakendustele, samuti mõne kasuliku tegevuse, näiteks Kaskaadi aknad.

Rakenduste sorteerimine virtuaalsete töölaudade kaupa muudab ikoonide järjestust tegumiribal, nii et kõigepealt näidatakse esimese virtuaalse töölaua aknaid (alates vasakult või ülalt), seejärel teise ja nii edasi töölaua aknaid.

Võimalik on välja lülitada rakenduste ikoonid ning lasta näidata ainult teksti. See võib olla mõttekas näiteks ruumi kokkuhoidmiseks.

Lõpuks võib valida ka võimaluse Ainult ikoonitud akende näitamine. Sellisel juhul on aken tegumiribal näha siis, kui see minimeeritakse, uuesti avamisel aga kirje tegumiribal kaob.

Järgmine valik, Sarnaste ülesannete grupeerimine lubab tegumiribal ruumi kokku hoida, näidates ainult üht ikooni rakenduse kohta sõltumata sellest, mitu akent rakendusel avatud on. Rakenduse ikoonil klõpsates avaneb menüü, kus näidatakse kõiki avatud aknaid. See on eriti kasulik juhul, kui valitud on ka Kõigi akende näitamine.

### Toimingud

Järgmine valikukomplekt võimaldab määrata toiminguid, mida kutsuvad tegumiriba ikoonidel esile hiire erinevad nupud.

Valida võib suvalise loendis toodud toimingu, mida saab sooritada vastavalt &HVN;ga, &HKN;ga või &HPN;ga.

Võimalikud on järgmised valikud:

Ülesannete nimekirja näitamine

  Näitab klõpsatud ikooni alla koondatud ülesannete nimekirja. Kui neid on ainult üks, aktiveerib ühtlasi akna.

  Seda teeb vaikimisi &HVN;.

Akende läbiketramine

  Kui ikooni alla on koondatud enam kui üks ülesanne, liigutakse ühelt teisele, kuni kasutaja nupu lahti laseb (&ie; kui on jõutud vajaliku aknani). Kui ülesandeid või aknaid on ainult üks, see ühtlasi aktiveeritakse.

  Seda teeb vaikimisi &HKN;, kui akende grupeerimine on lubatud.

Operatsioonimenüü näitamine

  Näitab võimalikke rakendusel kasutatavaid operatsioone. See võimaldab aknaid minimeerida, maksimeerida &etc;, liigutada neid töölaualt töölauale ja sulgeda. Operatsioone võib rakendada kõigile ikooni alla grupeeritud ülesannete või ka üheleainsale aknale, valides selle välja alammenüüst.

  Seda teeb vaikimisi &HPN;.

Aktiveeri ülesanne, Saada ülesanne taustale, Minimeeri ülesanne

  Need kolm valikut on võimalikud ainult siis, kui akende grupeerimine on keelatud. Nende sisu ei ole ilmselt vaja pikemalt seletada: aktiveerimine tähendab akna esiplaanile toomist, taustale saatmine aga selle fookusesse toomist, mis jääb töölauale pärast antud akna desaktiveerimist.