# &ksokoban;i käsiraamat

Anders
Widell

    &Anders.Widell.mail;

Marek
Laane

    bald@starman.ee

Tõlge eesti keelde
2000
&Anders.Widell;
&FDLNotice;
2005-12-14
0.4.2

&ksokoban; on Jaapani laohoidjamängu sokoban kohandus &kde;le. See käsiraamat kirjeldab &ksokoban;i versiooni 0.4.2.

KDE
kdegames
mäng
sokoban
ksokoban

## Sissejuhatus

Esimese sokobani mängu lõi 1982. aastal Jaapani firmas Thinking Rabbit töötav Hiroyuki Imabayashi. Sokoban tähendab jaapani keeles laohoidja. Mängu mõte on selles, et mängija püüab laohoidjana laos kaste õigesse kohta nihutada.

Probleem on aga selles, et kaste ei saa tõmmata ega neist näiteks üle hüpata ja kui oled hooletu, võivad mõned kastid sootuks valesse kohta sattuda ning sinu tee üldse kinni panna.

Taseme läbitegemine võib olla päris keeruline. Kui aga soovid seda veel raskemaks muuta, saad kahandada taseme läbitegemiseks vajalike sammude ja/või lükkamiste arvu.

Et mäng pakuks rohkem lõbu ka väikestele lastele (noorematele kui 10-aastased), pakub &ksokoban; ka mõningaid lihtsamaid tasemeid. Need on tasemete kogu menüüs märgitud kui kerged. Mõistagi võivad neist lõbu tunda ka täiskasvanud, eriti kui sa ei soovi parajasti oma aju väga koormata.

## Mäng

Mängu eesmärk on lükata kõik punased vääriskivid sihtväljadele, mis on tähistatud roheliste ümarate klaasjate objektidena põrandal.

Liikumiseks saab kasutada nooleklahve või hiirt. Kui liigud vastu kalliskivi nooleklahvide või hiire keskmise nupu abil ning vastasküljel puudub liikumist takistav element, võid kalliskivi lükata. Neid ei ole aga võimalik tõmmata, nii et kui oled kalliskivi nurka lükanud, see sinna jääbki. Ka ei ole võimalik neist üle hüpata, nii et sa võid väga hästi ka ennast kinni mängida, ilma et sul oleks enam võimalust kuhugi minna. Tasub meeles pidada ka seda, et korraga saab lükata vaid üht kalliskivi.

Kui märkad, et oled kalliskivi lükanud asendisse, mis muudab võimatuks taseme läbitegemise, saad alati kasutada käigu tagasivõtmise võimalust, et jõuda tagasi situatsiooni, kust viga alguse sai. Mõistagi saab ka taseme algusest peale uuesti käivitada.

### Juhtelemendid

Klahv | Tegevus
--- | ---
Nooleklahvid | Liigub ühe ruudu antud suunas
&Ctrl;Nool | Liigub antud suunas nii kaugele kui võimalik ilma kalliskive lükkamata
&Shift;Nool | Liigub antud suunas nii kaugele kui võimalik iga ettejäävat kalliskivi lükates
Hiire vasak nupp | Liigub suvalisse kohta labürindis, kuhu saab minna ilma kalliskive lükkamata
Hiire keskmine nupp või &Ctrl;Z | Tühistab viimase käigu
Hiire parem nupp | Liigub üles/alla/vasakule/paremale otsejoones, lükates kõiki ettejäävaid kalliskive
Hiireratas | Ajaloo läbilehitsemine
&Ctrl;&Shift;Z | Sooritab uuesti viimase tühistatud käigu
N | Suundub käesoleva tasemete kogu järgmisele tasemele
P | Suundub käesoleva tasemete kogu eelmisele tasemele
&Esc; | Taaskäivitab käesoleva taseme
&Ctrl;Q | Väljub mängust

### Väliste tasemete laadimine

&ksokoban; võib laadida ka väliseid sokobani tasemeid, mis on salvestatud tekstifailina. Neid saab avada menüükäsuga Mäng Ava tasemed... või määrates tasemefaili &URL;-i käsurea argumendina &ksokoban;i käsurealt käivitades.

Välised tasemed peavad olema defineeritud allpool toodud standardmärkides. Kui failis sisaldub enam kui üks tase, peab neid eraldama tühi rida. Fail võib sisaldada ka tasemetevahelist teksti.

Märk | Tähendus
--- | ---
`#` | Sein
(tühik) | Tühi väli
`.` | Sihtväli
`$` | Objekt tühjal väljal
`*` | Objekt sihtväljal
`@` | Algpositsioon tühjal väljal
`+` | Algpositsioon sihtväljal

Näitena on toodud tasemete kogu Microban esimene tase tekstifailina:

    ####
    # .#
    #  ###
    #*@  #
    #  $ #
    #  ###
    ####

## Menüükirjed

See kujutab endast &ksokoban;i menüüde täielikku kirjeldust.

### Menüü Mäng

Mäng Ava tasemed...

  Avab välise taseme. Vt. täpsemalt osa Väliste tasemete laadimine.

N Mäng Järgmine tase

  Laadib järgmise taseme.

P Mäng Eelmine tase

  Läheb tagasi eelmisele tasemele.

&Esc; Mäng Käivita tase uuesti

  Taaskäivitab käesoleva taseme.

Mäng Tasemete kogu

  Muudab tasemete kogusid. &ksokoban; pakub mitut tasemete kogu ning Internetist võid neid veelgi leida.

&Ctrl;Z Mäng Võta tagasi

  Tühistab viimase käigu

&Ctrl;&Shift;Z Mäng Tee uuesti

  Sooritab uuesti viimase tühistatud käigu.

&Ctrl;Q Mäng Välju

  Väljub &ksokoban;ist.

### Menüü Animatsioon

Menüü Animatsioon võimaldab määrata kiiruse, millega näidatakse liikumist.

Animatsioon Aeglane

  Näitab liikumist aeglaselt.

Animatsioon Keskmine

  See on vaikeväärtus, mille korral liikumist näidatakse suhteliselt mõõdukas tempost.

Animatsioon Kiire

  Näitab liikumist kiiresti.

Animatsioon Välja lülitatud

  Liikumist ei animeerita.

### Menüü Järjehoidjad

Järjehoidjad Sea järjehoidja

  &ksokoban; võimaldab seada järjehoidja taseme teatud kindlale situatsioonile. Seda võib kasutada näiteks selleks, et säästa end hiljem samal tasemel mõningate algliikumiste kordamise vaevast.

  Seada saab kuni kümme järjehoidjat, neile pääseb ligi kiirklahviga &Ctrl;X, kus X on arv vahemikus 0 kuni 9.

Järjehoidjad Mine järjehoidjale

  Hüppab varem järjehoidjana salvestatud situatsiooni.

### Menüü Abi

F1 Abi&kappname;i käsiraamat...

  Käivitab &kde; abikeskuse, võttes seal ette &kappname;i abifaili (käesoleva käsiraamatu).

Abi Saada vearaport...

  Avab vearaporti dialoogi, mille abil võid teada anda leitud veast või esitada oma soovi.

Abi &kappname;i info

  Näitab mängu versiooni ja autorit.

Abi &kde; info

  Näitab &kde; versiooni ja muud infot.

## Autorid ja litsents

&ksokoban;i autoriõigus © 1998-2000: &Anders.Widell; &Anders.Widell.mail;. Uuemat infot &ksokoban;i kohta vaata &ksokoban;i koduleheküljelt http://hem.passagen.se/awl/ksokoban/

Taustagraafika starfield on võetud GIMPilt. Kogu muu graafika on loonud &Anders.Widell; &Anders.Widell.mail; Povray abil.

Kõik praegu sokobaniga kaasasolevad tasemed on loonud David W. Skinner sasquatch@bentonrea.com. Vaata tema sokobani lehekülge http://users.bentonrea.com/~sasquatch/sokoban/

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

&install.intro.documentation;

&install.compile.documentation;

&documentation.index;